Természetközeli hangulatban – Wedding Design
A koszúslány és a szülőköszöntő csokrok szintén hasonló stílusban készültek, csak amíg az egyikben a fehér dominált, addig a másikban pedig a rózsaszín. A szertartás helyszínét egy óriási koszorúval díszítettük – egy fáról lógattuk be az anyakönyvvezető felé -, illetve a széksorok közötti utat földbe szúrt botokra rögzített rózsaszín hortenziapamacsokkal jelöltük ki.
Az esküvői asztaldísz és az asztalszám fatörzsből készült, előbbi egy jó harminc centis törzsön kapott helyet, utóbbi pedig egy szeletre lett ráírva. A székszoknyákat zöld és barna masnikkal díszítettük. A köszönetajándék “természetesen” egy cuki kis fa szelet volt, amely egyben ültetőkártya és hűtőmágnes is.